LUCIUS JUNIUS MODERATUS COLUMELLA 



funduntur, vel eadem radix tunsa^ et cum oleo 

 lentisci inuncta vitium expurgat. Epiphoram sup- 

 primit polenta conspersa mulsa aqua, et in supercilia 

 genasque imposita ; pastinacae quoque agrestis 

 semina, et succus armoraceae, cum melle conlevata 

 9 oculorum sedant dolorem. Sed quotiensque mel 

 aliusve succus remediis adhibetur, circumlinendus erit 

 oculus pice liquida cum oleo, ne a muscis infestetur. 

 Nam et ad dulcedinem et odorem ^ mellis aliorumque 

 medicamentorum non hae solae, sed et apes advolant. 



XVIII. Magnam etiam perniciem saepe affert 

 hirudo hausta cum aqua. Ea adhaerens faucibus 

 sanguinem ducit, et incremento suo transitum cibis 

 praecludit. Si tam difficili loco est, ut manu trahi 

 non possit, fistulam vel arundinem inserito, et ita 

 calidum oleum infundito : nam eo contactum animal 



2 confestim decidit. Potest etiam per fistulam deusti 

 cimicis nidor immitti : . qui ubi superpositus ^ igni 

 fumum emisit, conceptum nidorem fistula usque ad 

 hirudinem perfert ; isque nidor depellit haerentem. 

 Si tamen vel stomachum vel intestinum tenet, calido 

 aceto per cornu infuso necatur. Has medicinas 

 quamvis bubus adhibendas praeceperim, posse 

 tamen ex eis * plurima etiam omni maiori pecori 

 convenire nihil dubium est. 



XIX. Sed et machina fabricanda est, qua clausa 

 iumenta bovesque curentur, ut et propior ^ accessus 



^ tunsa S : contunsa A^. 



* oculorum SAB. 



' superpositus S : superponuntur AB. 



* iaS: his AB. 



* proprior SAB. 



